Χαμαιλέων ο Ηρακλεώτης

Ο Χαμαιλέων ήταν περιπατητικός φιλόσοφος του 4ου π.Χ. αιώνα από την Ηράκλεια του Πόντου. Ενδιαφέρθηκε κυρίως για ζητήματα λογοτεχνίας. 

Μεταγενέστεροι αρχαίοι συγγραφείς (κυρίως ο Αθήναιος) μνημονεύουν: 
 α). Τις σχετικές με την ποίηση πραγματείες του· 
Περί Ομήρου, Περί Ησιόδου, Περί Στησιχόρου, Περί Σαπφούς, Περί Ανακρέοντος, Περί Λάσου, Περί Πινδάρου, Περί Σιμωνίδου, Περί Θέσπιδος, Περί Αισχύλου, Περί σατύρων (όπου αναφερόταν σε θέματα σχετικά με την τραγωδία) και Περί κωμωδίας· 
 β). Τα φιλοσοφικά του συγγράμματα· 
Περί Θεών, Περί ηδονής, Περί μέθης και Λόγος Προτρεπτικός.
 
Από τα έργα του Χαμαιλέοντος διασώθηκαν ελάχιστα αποσπάσματα. Συγκεντρώθηκαν και δημοσιεύθηκαν το 1856 στο Βερολίνο από τον Γερμανό φιλόλογο Ερνέστο Κέπκε [Ernst Köpke].

Παραπομπές & Σημειώσεις 

Αρχαίοι Έλληνες συγγραφείς
Αρχαίοι Έλληνες φιλόσοφοι
Περιπατητικοί φιλόσοφοι